**NAVODILO ZA DELO**

**Torek, 21. 4. 2020**

**SLJ:** Včerajšnja obravnava POLGLASNIKA preko videokonference je odlično potekala. Naredila sva veliko več od načrtovanega, zato te danes čaka nekoliko manj dela. Vse naloge v DZ si že rešil. Naredil boš še zapis v zvezek, zapisala bova tudi krajši narek. Anže, res pazi na obliko zapisa.

V zvezek (abeceda) napiši Polglasnik – 20., 21. 4. 2020 ter prepiši spodnji zapis.

d**ə**ž  **vəs** t**ə**ma st**ə**zask**ə**d**ə**njb**ə**z**ə**g

Temu glasu pravimo polglasnik.

dež ves tema steza skedenj bezeg

Pišemo ga z isto črko kot glas e.

Zapis po nareku ( v celoti, po povedih). Po končanem zapisu sledi pregled nareka in poprava napak. Delava skupaj.

Do gozda vodi ozka steza. Pri ograji cveti bezeg. Ata je v čeber dal kisati repo. Sosed se je s kolesom zaletel v steber. Ponoči je padal rahel dež. Vrh gore je ovijala gosta megla. Kmet je na skedenj spravil seno. Naš maček je zaradi grmenja ves prestrašen. Sosedov pes kar naprej laja.

**MAT:** V zvezek napišiČas, pretvarjanje merskih enot – torek, 21. 4. 2020

Prikazal si že veliko znanja v povezavi z računanjem z različnimi merskimi enotami. Danes boš svoje znanje še poglobil.

Včeraj sva skupaj reševala besedilne naloge. Tudi danes bova nekaj nalog rešila skupaj. Če imaš možnost, učna lista natisni. Če ju ne boš mogel, bova naloge reševala tako, da boš račune in odgovore pisal v zvezek.

Skupaj bova rešila tudi 6. in 7. nalogo na strani 43 in 1. na 44. strani. Ostale naloge pri računanju z merskimi enotami boš rešil sam.

**GUM**: Nauči se besedilo izštevanke. Izštevanko se s pomočjo posnetka nauči tudi zapeti. Po praznikih mi boš pesem zapel. Lahko jo spremljaš z lastnimi instrumenti.

Jakob Jež / slovenska ljudska izštevanka : EN TEN TENERA (napiši v zvezek in datum)

<https://www.youtube.com/watch?v=WEP_iwMcEfY>

K petju povabi še koga od domačih. Veliko užitkov.